Diari Oficial de la Generalitat Valenciana


Sumari del DOGV 6393, del 09-11-2010 (2010/12720)

RESOLUCIÓ de 25 d'octubre de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució de 21 de gener de 2010, per la qual es convoquen ajudes dirigides a empreses: Creació d'empreses de base tecnològica, investigació i desenvolupament tecnològic per a pime i grans empreses, i Expandeix, per als exercicis 2010 i 2011 (DOCV núm. 6201 de 08.02.2010).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12889


Data del document
:   25-10-2010

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 d'octubre de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la Resolució de 21 de gener de 2010, per la qual es convoquen ajudes dirigides a empreses: Creació d'empreses de base tecnològica, investigació i desenvolupament tecnològic per a pime i grans empreses, i Expandeix, per als exercicis 2010 i 2011 (DOCV núm. 6201 de 08.02.2010). [2010/12502]  
Després de la publicació de la Resolució de 21 de gener de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convocaren ajudes dirigides a empreses, Creació d'empreses de base tecnològica, investigació i desenvolupament tecnològic per a pime i grans empreses, i Expandeix, per als exercicis 2010 i 2011 (DOCV núm. 6.201 de 08.02.2010), s'ha considerat, a fi d'unificar les condicions d'elegibilitat de despeses i pagaments dels distints programes d'ajudes de la convocatòria i atés el seu caràcter bianual, ampliar el període d'elegibilitat de despeses i pagaments del programa Expandeix, pel que fa a la seua convocatòria per a l'exercici 2011, i acostar així el programa a les necessitats de les empreses.   
En virtut d'això anterior i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006 resolc:  
Modificar l'apartat b.2.2.) de l'article 11, Obligacions dels beneficiaris, en els termes indicats a continuació:  
«b.2.2.) Quant al període subvencionable de despeses i pagaments només seran tinguts en consideració els compresos en les dates indicades a continuació, sense perjudici del que s'ha establit per als projectes plurianuals en l'article 8 d'esta resolució:  
- Justificants de despesa: des de la data de presentació de la sol·licitud fins al 31 de desembre de 2010 (anualitat 2010) o fins al 31 de desembre de 2011 (anualitat 2011). Per als projectes presentats al programa Expandeix podran considerar-se despeses des de l'1 de gener de 2010 (anualitat 2010) o des de la data de presentació de la sol·licitud (anualitat 2011), i fins al 31 de desembre de 2010 o 2011segons l'anualitat pressupostària en què s'emmarque la sol·licitud.  
- Justificants de pagament: des de la data de presentació de la sol·licitud fins al termini de justificació establit per a cada anualitat en l'apartat b.1), amb les excepcions que puguen establir-se en el manual de justificació. Per al programa Expandeix podran considerar-se pagaments efectuats des de l'1 de gener de 2010 (anualitat 2010) o des de la data de presentació de la sol·licitud (anualitat 2011), i fins al termini de justificació establit per a cada anualitat».  
La present resolució entrarà en vigor el dia de hui.  
València, 25 d'octubre de 2010.- El president: Vicente Rambla Momplet.